Nafarroako Parlamentuko Lehendakaritzako, Berdintasuneko, Funtzio Publikoko eta Barneko Batzordeak, 2021eko martxoaren 31n egindako bileran, honako erabaki hau onetsi zuen: “Erabakia. Horren bidez, Nafarroako Gobernua premiatzen da Nafarroako Gazteriaren Institutuak jarduerak antola ditzan gazteekin 2021. eta 2022. urteetan –Donejakue urteak baitira– Donejakue Bidea ezagutarazteko, haren zabalkundea egiteko eta hartan parte hartzeko”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“Nafarroako Parlamentuak Nafarroako Gazteriaren Institutua premiatzen du:

• Bat egin dezan 2021-2022 Donejakue urtearen ospakizunarekin.

• Gazteekin jarduerak antola ditzan 2021. eta 2022. urteetan –Donejakue urteak baitira– Donejakue Bidea ezagutarazteko, haren zabalkundea egiteko eta hartan parte hartzeko.

• Donejakue Bideak zeharkatzen dituen autonomia erkidegoetako gazteen trukea susta dezan, Bidearen osotasuna egin dezaten.

• Genero- eta desgaitasun-ikuspegiak txerta ditzan Donejakue Bidean 2021. eta 2022. urteetan –Donejakue urteak baitira– gazteekin antolatuko diren ekintza eta jarduera ezberdinetan”.

Iruñean, 2021eko apirilaren 6an

Lehendakaria: Unai Hualde Iglesias